**Pravidlá súťaže  
„Veľká súťaž o cestovné sady“**

(ďalej len „Pravidlá“)

**1.    Organizátor**

Organizátorom súťaže „Veľká súťaž o cestovné sady (ďalej aj ako „**Súťaž**“) je spoločnosť Herba Drug s.r.o., so sídlom Mlynská 1335, Smižany 05311.

**2.    Trvanie Súťaže**

Súťaž je vyhlasovaná na facebooku a instagrame značky DiXi dňa 12.4.2024 a trvá do 30.4.2024

**3.    Podmienky účasti v Súťaži**

3.1  Do Súťaže sa môže zapojiť každá fyzická osoba, ktorá je v čase začatia Súťaže staršia ako 18 rokov, má plnú spôsobilosť na právne úkony a ktorá splní všetky ďalšie podmienky Súťaže ustanovené v článku 5. týchto Pravidiel súťaže (ďalej aj ako „**Účastník**“).

3.2. Zo Súťaže  sú vylúčení pracovníci spoločnosti Herba Drug, s.r.o.

**4.    Výhra**

Výhry sú nasledovné:

* 16 produktových sád z vyžrebovaných emailov. Produktová sada obsahuje: 6x 100ml balenie DiXi, 1 x 50g Nubian SPF 50
* 3 produktové sady z vyžrebovaných komentárov na Facebooku. Produktová sada obsahuje: 6x 100ml balenie DiXi, 1 x 50g Nubian SPF 50
* 3 produktové sady z vyžrebovaných komentárov na Instagrame. Produktová sada obsahuje: 6x 100ml balenie DiXi, 1 x 50g Nubian SPF 50
* Ak sa zapojí súťažiaci oboma spôsobmi /overíme individuálne/, k výhre pribalíme SUCHÝ ŠAMPÓN DIXI 50 g a opaľovací OLEJ NUBIAN 60ml SPF 20

**5.    Pravidlá Súťaže**

Zo súťažiacich zapojených v komentároch vyžrebuje organizátor 3 x výhercu pre facebook, 3x výhercu pre instagram, z emailov zadaných na podstránke [www.dixi.sk/súťaž](http://www.dixi.sk/súťaž) vyžrebuje organizátor 16 výhercov.

Pri zapojení sa do súťaže priamo na sociálnej sieti, musí výherca spĺňať tieto podmienky:

1. Sledovať stránku DiXi na danej sociálnej sieti

2. Napísať do komentára, kam by si chcel vycestovať

3. Označiť, s kým by si chcel cestovať.

V prípade, že vyžrebovaný súťažiaci naplní podmienku dvojitého zapojenia a zapojí sa na oboch kanáloch /web a sociálna sieť/ správne, získa k výhre aj Suchý šampón 50g a Nubian olej SPF 20, 60ml.

Tá istá osoba môže vyhrať naraz aj viacerými spôsobmi.

Výhercov spolu bude 22, ak sa žiaden výherca pri žrebovaní nezopakuje v dvoch rôznych spôsoboch zapojenia.

**6.    Žrebovanie**

Žrebuje sa zo všetkých zapojených a až potom sa dohliada na to, či vyžrebovaný splnil stanovené podmienky výzvy. Bude sa žrebovať až dovtedy, kým sa taký výherca nenájde. Zo žrebovania sa vyhotoví záznam.

**7.    Odovzdanie výhry**

7.1. Organizátor upovedomí výhercu o výhre najneskôr do dvoch pracovných dní od žrebovania na sociálnej sieti, kde bola súťaž vyhlásená. Výherca na základe oznámenia o výhre poskytne Organizátorovi bez zbytočného odkladu, najneskôr do 2 pracovných dní po oznámení, všetky požadované kontaktné údaje (t.j. meno, priezvisko, adresa bydliska /ulica, číslo, PSČ, mesto/obec/, e-mailová adresa, číslo telefónu/mobilného telefónu). Ak výherca neoznámi Organizátorovi osobné (kontaktné) údaje uvedené v predchádzajúcej vete za účelom odovzdania výhry a to najneskôr do dvoch pracovných dní od oznámenia o výhre, stráca nárok na výhru a Organizátor je oprávnený v súlade s Pravidlami súťaže odovzdať výhru náhradníkovi vyžrebovanému v 1.poradí.

7.2.      Výhry budú výhercom zaslané poštou alebo prostredníctvom kuriérskej služby do 30 dní od žrebovania. Organizátor si vyhradzuje právo zmeniť spôsob doručenia výhry výhercovi.

**8.    Ochrana osobných údajov**

8.1.      **Kto je prevádzkovateľom?**

V zmysle platných právnych predpisov upravujúcich ochranu osobných údajov je prevádzkovateľom osobných údajov Organizátor. Kontaktné údaje Organizátora sú zároveň kontaktnými údajmi zodpovednej osoby.

8.2. **Ako a na aký účel získava a spracúva Organizátor vaše osobné údaje?**

Účelom spracúvania osobných údajov Účastníkov Súťaže (ďalej aj v tomto článku Pravidiel súťaže aj ako „**dotknuté osoby**“, v jednotnom čísle „**dotknutá osoba**“) je zapojenie sa do Súťaže a plnenie vzájomných práv a povinností vyplývajúcich z Pravidiel súťaže. Právnym základom spracúvania je plnenie vzájomných práv a povinností vyplývajúcich zo záväzku, ktorý vznikol akceptovaním Pravidiel súťaže zo strany dotknutej osoby. Poskytnutie osobných údajov je podmienkou účasti v Súťaži a v prípade neposkytnutia osobných údajov nie je možné zúčastniť sa Súťaže. Osobné údaje získava Organizátor priamo od dotknutých osôb.

8.3. **Aké osobné údaje bude o vás Organizátor spracúvať?**

Organizátor bude na účely tejto Súťaže o dotknutých osobách spracúvať email resp. názov z profilu na facebooku a instagrame. V prípade odovzdania výhry výhercovi aj nasledovné osobné údaje: meno, priezvisko, adresa bydliska /ulica, číslo, PSČ, mesto/obec/, a číslo telefónu/mobilného telefónu.

8.5. **Kto bude mať prístup k vašim osobným údajom?**

Osobné údaje dotknutých osôb môže Organizátor v zmysle platných právnych predpisov poskytnúť/sprístupniť príjemcom, ktorí majú postavenie samostatných prevádzkovateľov, a to najmä súdom, orgánom činným v trestnom konaní, iným orgánom verejnej moci, advokátom, správcom, znalcom.

8.7. **Aké sú vaše práva vo vzťahu k vašim osobným údajom?**

V zmysle platných právnych predpisov upravujúcich ochranu osobných údajov má dotknutá osoba, ktorej osobné údaje sa spracúvajú v tejto Súťaži: právo na prístup k jej osobným údajom a právo získať potvrdenie o tom, či sú o nej spracúvané osobné údaje; právo žiadať opravu a aktualizáciu osobných údajov; právo na výmaz osobných údajov; právo na obmedzenie spracúvania osobných údajov a právo podať sťažnosť u Organizátora alebo na Úrad na ochranu osobných údajov Slovenskej republiky.

**9.    Osobitné ustanovenia**

Údaje, skutočnosti a súhlasy udeľované v rámci tejto Súťaže sú udeľované Organizátorovi. Ak nie je uvedené inak, akékoľvek otázky, poznámky alebo podnety súvisiace so Súťažou musia byť adresované Organizátorovi.

Táto Súťaž je propagačnou súťažou, ktorá slúži len na podporu predaja tovarov Organizátora a nie je hazardnou hrou podľa § 4 ods. 1 zákona č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov.

**10.      Záverečné ustanovenia**

10.1.  Tieto Pravidlá súťaže sa riadia právnymi predpismi platnými v čase jej konania na území Slovenskej republiky.

10.2. Tieto Pravidlá súťaže budú zverejnené na webe www.dixi.sk.

10.3.  Tieto Pravidlá súťaže nadobúdajú účinnosť dňa 12**.** 4. 2024.

V Smižanoch 12.4.2024

 